Er din chef god til at lytte, samarbejde og i det hele taget bare god til at lede? Hvis svaret er ja, så overvej om han eller hun skal indstilles til Den Nordjyske Ledelsespris 2014. Prisen uddeles hvert år, og 11. november bliver den syvende vinder i rækken fundet. I Nordjylland LIVE i aften kigger vi nærmere på hvad det vil sige at være en god leder. I studiet får vi besøg af en tidligere vinder af prisen samt af et kommité-medlem, der fortæller om hvordan den gode leder er. Og så har vi spurgt de ansatte på Hedegaard A/S i Nørresundby hvorfor deres chef er så god, at han vandt prisen i 2012. Har du en god chef? Fortæl os hvad han gør, der er så godt eller hvad han kunne gøre bedre. Kommentarerne kommer med i Nordjylland LIVE i aften. Du kan bruge #NordjyllandLIVE på Twitter eller Facebook, og du kan også lægge et billede af din chef på Instagram under #NordjyllandLIVE. Og så kan du i øvrigt stadig nå at indstille din chef til prisen. Det gør du lige HER.
Nordjyllands bedste chef skal findes, og du kan få indflydelse på hvem det bliver.